Сёлета “СМІ ў Беларусі” і “ТІВО” разгарнуліся разам на адной вялікай пляцоўцы толькі ў другі раз, але фармат сумеснага правядзення гэтых двух форумаў яшчэ ў мінулым годзе паспеў цалкам апраўдацца ў вачах тысяч наведвальнікаў і соцень удзельнікаў — сродкаў масавай інфармацыі і ІТ-кампаній. Сучаснае жыццё не пакідае сродкам масавай інфармацыі іншага шансу на выжыванне і поспех у сваіх карыстальнікаў акрамя таго, каб асвойваць усё новыя і новыя высокатэхналагічныя фарматы, усё больш і больш паглыбляцца ў тую сферу, у якой рэй вядзе не слова, а лічба. Гэта цудоўна сёння разумеюць стваральнікі газет і часопісаў, і тут у ход ідзе ўсё — ад ужо звыклых інтэрнэт-версій выданняў да мабільных, інтэрактыўных і іншых найноўшых медыйных прадуктаў.